b'\n_START_ARTICLE_\nRegija glavnoga grada Bruxellesa\n_START_SECTION_\nPolitika\n_START_PARAGRAPH_\nBriselska regija ima vlastitu vladu koja se sastoji od osam \xc4\x8dlanova (pet ministara i tri dr\xc5\xbeavna tajnika) i koja se bira na mandat od pet godina. Vlada je odgovorna Briselskom parlamentu koji je zakonodavno tijelo regije \xc4\x8diji se zastupnici biraju na regionalnim izborima. Parlament ima 89 zastupnika koji dolaze iz 19 op\xc4\x87ina koje \xc4\x8dine Briselsku regiju._NEWLINE_Regija ima i svog guvernera koji je zadu\xc5\xbeen za sigurnost i provedbu federalnih zakona._NEWLINE_I frankofoni i flamanski gra\xc4\x91ani Bruxellesa imaju svoje politi\xc4\x8dke i upravne institucije. To su Komisija francuske zajednice (Commission communautaire fran\xc3\xa7aise), te Komisija flamanske zajednice (Vlaamse Gemeenschapscommissie). Za zajedni\xc4\x8dka pitanja koja se ne ti\xc4\x8du posebno frankofone ili flamanske zajednice postoji Zajedni\xc4\x8dka komisija zajednica (Commission Communautaire Commune-Gemeenschappelijke Gemeenschapscommissie).\n_START_SECTION_\nOp\xc4\x87ine\n_START_PARAGRAPH_\n_NEWLINE_Regija glavnoga grada Bruxellesa sastoji se od 19 op\xc4\x87ina od kojih jer najve\xc4\x87a grad Bruxelles.\n_START_SECTION_\nStanovni\xc5\xa1tvo\n_START_PARAGRAPH_\nZbog \xc4\x8dinjenice da se na podru\xc4\x8dju regije nalaze brojne me\xc4\x91unarodne institucije, uz Belgijce u regiji \xc5\xbeivi i veliki broj stanovnika iz drugih dr\xc5\xbeava Europske unije. Uz njih ovdje tako\xc4\x91er \xc5\xbeivi i veliki broj useljenika iz biv\xc5\xa1ih belgijskih kolonija, kao i ostalih dr\xc5\xbeava zbog \xc4\x8dega je ovo multietni\xc4\x8dka regija.'